الانستجرام. السلام عليكم ورحمة الله وبركاته اهلا بحضراتكم في المقطع رقم ربعمية تمانية وعشرين من مقاطع حظر التجول. والحلقة السادسة من حلقات تدبر سورة صاد بفكر حضراتكم بالمصاحف هاتوها وافتحوا على صورة صاد. خلصنا امبارح قصة نبي الله ايوب
عليه السلام وهو احد الانبياء التلاتة آآ من قصتهم ورد في سورة صاد ثم بعد كده آآ سيذكر عدد من الانبياء بالاسم فقط دون ذكر قصته وطالما ان النبي الاخير
كان سيدنا ايوب المعروف بالصبر الشديد فمن حسن التخلص وقلنا للتخلص هو الانتقال بين الموضوعات من الانتقال اللطيف ان يذكر نبي اخر معروف بالصبر الشديد جدا في جميع الابتلاءات اللي مر بها. وطبعا هو
سيدنا ابراهيم ابو الانبياء صلى الله عليه وسلم. اقرا بقى معي الاية خمسة واربعين للاية سبعة واربعين من آآ سورة اعوذ بالله السميع العليم من الشيطان الرجيم واذكر عبادنا ابراهيم واسحاق ويعقوب اولي الايدي والابصار
انا اخلصناهم بخالصة ذكرى ذكرى الدار. انا اخلصناهم بخالصة ذكر الدار وانهم عندنا لمن المصطفين الاخيار واذكر يعني تذكر افتكر اي تذكر يا محمد ايضا اذكر ممكن تأتي بمعنى اذكرهم. اتكلم عنهم اذكرهم للناس عشان يقتدوا بهم
واذكر عبادنا ابراهيم واسحاق ويعقوب اولي الايدي والابصار ربنا شرفهم بلقب عبادنا اول تشريف بوصفهم بعباد الله. ده في حد زاته وتشريفه تاني تشريف بنسبتهم لله بالضمير عبادنا لما اقول فلان راجل غير لما فول اقول فلان الراجل بتاعي
الراجل بتاعي فيها ثقة اكتر فيه فيها اعتزاز به. فلما ربنا يقول فلان ده عبدي تشريف اكبر اولي الايدي يعني اولي القوة كان عندهم قوة ايمان وقلنا والسماء بنيناها بايد وانا لموسعون يعني بقوة
يؤيد فلان يعني يقويه اولي الايدي والابصار. مقصود بها البصائر اللي هي جمع بصيرة وهي ان يرى الانسان الحق بقلبه فلان عنده من الله بصيرة يعني عنده حكمة ويستطيع رؤية الحق ويستطيع التفريق بين الحق والباطل
اللي عنده بصيرة ممكن يكون انسان مكفوف وعنده بصيرة ممكن يكون انسان آآ نزره ستة على ستة. يقدر يقرا اليافطة اللي على الطريق من على بعد كيلو. لكنه اعمى البصيرة
طبعا هنا الاية دي فيها قراءة اخرى وهي عبدنا الحالة دي يعني تبقى واذكر عبدنا الحالة دي تبقى هي خاصة بابراهيم فقط واولي الايدي والابصار تبقى خاصة باسحاق ويعقوب او بهم هم التلاتة. دي قراءة اسمها قراءة ابن كثير المكي امام مكة
واذكر عبدنا ابراهيم واسحاق ويعقوب اولي الايدي والابصار ما فيش فرق كبير في المعنى يعني. لكن حاولت اتدبر ليه القراءة دي ليه ممكن يكون في قراءة بتفصل سيدنا ابراهيم بوضع خاص شوية
ان هو طبعا وضعه خاص. هو طبعا لا يتساوى مع سيدنا اسحاق وسيدنا يعقوب ابدا يعني ابراهيم من اولي العزم من الرسل. هم مش من اولي العزم من الرسل. قلنا اولي العزم من الرسل. خمسة. نوح وابراهيم وموسى وعيسى ومحمد
ابراهيم ابو الانبياء فهو لا يتساوى معهم بالتأكيد. فقلنا الممكن يكون في قراءة بتجعل له قدر خاص يعني لكن في النهاية مآلهم كلهم واحد يعني طيب اقرا معي ستة واربعين
انا اخلصناهم بخالصة ذكرى الدار ربنا اخلصهم يعني طهرهم من الشوائب بقوا هم الخلاصة الخلاصة يعني السائل اللي بينزل بعد الفلترة بعد ما بتفلتره. انت بتفلتر سائل بتفلتر مية فبتصفيها من التراب ومن
آآ فتنزل صافية وشفافة ونضيفة. هم تخلص الشيء يعني تطهره طب ايه هو الفلتر اللي استخدم في تطهير ابراهيم واسحاق ويعقوب في فلتر السخن في ستة واربعين انا اخلصناهم بخالصة
ايه هي الخالصة اللي خلصتهم ايه الفلتر اللي فلترهم ذكرى الدار انهم كانوا باستمرار باستمرار فاكرين متفكرين الدار دار الاخرة ايه اللي بيمنع المحاسب اللي ما عندوش اخلاق ولا عندوش امانة من انه ايه يسرق
اللي يمنعه انه عارف ان اخر اليوم لازم يصفي الخزنة بتاعته ويسلمها لمراجع هيراجع عليه. طيب لو ما فيش مراجع هيسرق. بالتالي الواحد باستمرار لازم يكون مستحضر ذكرى الدار ان هيتراجع عليه
اللي هيسلم الامانة في يوم يعني احنا راجعين كلنا لربنا انا لله يعني احنا ملك ربنا. وانا اليه راجعون. احنا في الطريق راجعين لربنا فاللي يعني اللي هيرجع لربنا في الدار الاخرة
ويحاسب ده ولو الانسان حاطط الكلام ده في ذهنه هيبتعد عن كل الافعال وكل الخصال الذميمة في الدنيا مش هيحقد على حد مش هيحسد حد مش هيكزب على حد مش هيخون حد
في قراءة ورش عن نافع واخرين بخالصة ذكرى الدار. مش بخالصة بخالصتي بالكسر بدون تنوين انا اخلصناهم بخالصة ذكرى الدار. هل فيه فرق؟ فيه فرق طبعا في المعنى. ايه بقى؟ انا اخلصناهم بخالصة ذكرى الدار
يعني انا اخلصتهم بالخالصة بتاعة ذكرى الدار. يعني هناك وسائل اخرى في تخليص القلوب من الشوائب والعيوب. دول تخدم معهم ده بخالصة ذكرى الدار اللي استخدم مع ابراهيم واسحاق ويعقوب هو ربنا جعلهم باستمرار متفكرين الاخرة
اللهم اجعلنا منهم يا رب مين الناس اللي ربنا اخلصهم بخالصة ذكرى الدار ده اسمه ايه؟ اللي انا عملته دلوقتي اسمه التدبر القلبي يعني ايه التدبر القلبي مش هقول الناس اللي مكسلة انها تفتح دورة مفاتح التدبر
تروح تفتح مفاتيح التدبر عشان تتعلم الفرق بين التدبر العقلي والتدبر القلبي خلاص انا مش هشرح الفرق ده هم خمستاشر مقطع وقصيرين فيه منهم مقاطع تمن دقايق ومقطع اقصى واحد باين اتنين وعشرين دقيقة. اتفرجوا عليهم يا جماعة. طيب
اقرا سبعة واربعين وانهم عندنا لمن المصطفين الاخيار هؤلاء الانبياء عند الله يعتبروا من اللي ربنا اصطفاه من المصطفين. ربنا اصطفاهم واخطرهم من بين كل البشر دول عشان يبقوا هم الرسل
عشان يحملوا الوحي علشان ينشروا الخير بين الناس. عشان يأمروا بالمعروف وينهوا عن المنكر. وانهم عندنا لمن المصطفين الاخيار ربنا اخلصهم واصطفاهم لزلك الانبياء والرسل لازم يكون لهم في قلوبنا احترام خاص جدا
تمانية واربعين واذكر اسماعيل واليسع وذا الكفل وكل من الاخيار وتزكر كمان اسماعيل والياسع وده الكفل اسماعيل ليه فصل عن ابراهيم هنا وبدأت به اية يعني ايه ابراهيم زكر مع اسماعيل ويعقوب واسماعيل في في اول الاية اكنه بيقود مجموعة اخرى من الرسل. ليه فصل عن ابوه ابراهيم هنا
لان سيدنا اسماعيل بدأت به امة كبيرة زي ما بدأت امم من سيدنا ابراهيم سيدنا اسماعيل ايضا تكونت منه امة العدنانيين والقحطانيين وهو تزوج من جورهم برضو بينسبوا الجرائمة دي هي مكونات العنصر العربي. فهو في حد ذاته اسماعيل لوحده
هو يبقى ابو امة كبيرة انبثقت منه اليسع ذكر مع اسماعيل ليه؟ لان اليسع هو ابن الياس. فكان وضع اليسع من الياس زي وضع اسماعيل من ابراهيم ابن نبي وكمل مشوار ابوه
ذا الكفل اللي هو حزقيال بالانجليزي. حزقيال حزقيال ذال كفر من انبياء بني اسرائيل. ايه اللي بيجمع بينه وبين سيدنا اسماعيل هنا؟ ليه مذكور مع سيدنا اسماعيل لانه يجمع بينه وبين سيدنا اسماعيل خصلة الصبر
ده موجود في سورة الانبياء اية خمسة وتمانين واسماعيل وادريس وذا الكفل كل من الصابرين. فهو من مجموعة اسماعيل في مسألة الصبر. هو في خصل طب هو في انبياء ما كانش عندهم صبر؟ ما نقولش كده. لكن هناك انبياء يتميزوا باشياء اكثر من انبياء تانيين
يعني هل انت ممكن تقارن سيدنا موسى مسلا في الصبر بسيدنا محمد عليه الصلاة والسلام؟ او بسيدنا ابراهيم؟ لأ سيدنا موسى فيه خصال اخرى قوية جدا لكن ما يقارنش بهم في المسألة دي. طيب
آآ اقرا تسعة واربعين هذا ذكر وان للمتقين لحسن مآب هذا ذكر يعني ده من الذكر اللي في القرآن. فاكرين اول اية في السورة؟ روح لي على اول اية في سورة صاد
صاد والقرآن ذي الذكر ده ذكر بقى المحتوى العقائدي اللي موجود في القرآن وفي كل كتاب من كتب الله اسمه الذكر لما ربنا يتكلم عن الاستكبار وعن التواضع وعن الرجوع الى الله. ويذكر الانبياء المخلصين المخلصين. هذا ذكر
نفس الكلام برضه يعني هذا ذكر دي جملة جت هنا بتفصل بين الكلام السابق عن الانبياء وبين الكلام اللي جاي بقى الكلام اللي جاي ابتداء من هنا هيكون عن حسن المآب وشر المآب
ليه؟ لان حسن المآب ذكر ان هو الثواب الصالحين في الصورة دي قصة داود الاية خمسة وعشرين. بص معي في الاية خمسة وعشرين بسرعة. فغفرنا له ذلك اللي هو سيدنا داود
وان له عندنا لزلفى ربنا يقربه منه وحسن مآب وايه هو حسن المآبة جاية دلوقتي في الاية اربعين قصة سليمان اقرا تسعة وتلاتين واربعين معي. هذا عطاؤنا فن او امسك بغير حساب
وان له عندنا لزلفى وحسن مآب. سليمان ايضا ربنا هيقربه وله حسن مآب. طب ايه هو حسن المئاب طيب هل في حاجة تانية غيره؟ يعني مسلا في حاجة اسمها شر المآاب هتشوف دلوقتي
اقرا بقى معي من تسعة واربعين لاربعة وخمسين. استعراض لحسن المآبة تسعة واربعين. هذا ذكر وان للمتقين لحسن مآب اللي هو ايه؟ كمل. جنات عدن مفتحة لهم الابواب متكئين فيها يدعون فيها بفاكهة كثيرة وشراب
وعندهم قاصرات الطرف اتراب هذا ما توعدون ليوم الحساب ان هذا لرزقنا ما له من نفاذ هو ده حسن المهابة ده الاستقبال الرائع اللي منتظر المخلصين المخلصين يوم القيامة اول حاجة جنات عدن
يعني جنات باقية لا تفنى لا تفنى مفتحة لهم الابواب يعني مش محتاجين ازن عشان يدخلوها. لا لا دول داخلين طالعين من جنة لجنة. جنة حمرا وجنة خضراء وجنة صفرا
ربما فيها ريحة كزا وفيها كزا وجالنا فيها انهار وجالنا فيها حمامات سباحة وجا لنا فيها ملاهي وجنة فيها اللي انت عايزه. طالعين داخلين بين الجنات بقى مفتحة لهم الابواب الابواب بين الجنات كمان
محتاجين ازن متكئين فيها يدعون فيها بفاكهة كثيرة وشراب قاعدين بقى فيها على ايه قلنا الارائك اللي هي زي السراير اريك لاينرز ارجع بقى الضهر لورا والجنب يميل على جنب والرجلين تطلع لفوق كده والضهر بيميل
متكئين قاعدين براحتهم يدعون فيها بفاكهة كثيرة وشراب انا عامل عزوبة هاتوا لي فاكهة فاكهة كتير بفاكهة كثيرة اه اه وشراب ما تنسوش مشروبات بقى على مزاجكم. لأ على مزاجي انا. يدعون فيها قاعدين بيطلبوا. بيطلبوا اللي هم عايزينه
بيتأمروا بقى. مكانهم بيتأمروا عليهم في الدنيا دول صبروا صبر في الدنيا دول صبروا على الفقر وصبروا على الظلم وصبروا على الالم حقهم بقى يطلبوا اللي هم عاوزينه عبود كم ده ليه؟ انا جا لي مرة واحد قال لي اقول لك بصراحة الايات دي بتقفلني جدا في القرآن. ليه؟ الايات بقى ان الجنة فيها بقى اكل وشرب
فواكه ايه يا عم ده! ودهب معك عربية ايه اه بي ام اه طبعا ما طبعا تقفلك. انت مش فارق معك. انت اصلا اللي انت عايزه بتلاقيه في الدنيا. لكن فيه ناس صبرت على الفقر في الدنيا. فيه ناس ما بتحلمش غير
حاجة واحدة انها تجيب الوزيفة بتاعتها اللي بتعمل منها عشرين جنيه في اليوم عشان تحط العيش والفول ترابيزة لامه واخواته كل يوم يفضل في الوزيفة دي. ده كل امله انت عايز ده
يحرم من ده يوم القيامة عشان حضرتك مش فارق معك؟ تعالوا بقى طب والنساء شكلهم ايه بقى في الجنة وعندهم قاصرات الطرف اتراب. النساء في الجنة هيبقوا قاصرات الطرف. يعني ايه قاصرات الطرف
الطرف يعني العين مش بالضرورة عيونهم هم اللي يبقوا قاصرات. يعني بيغضوا البصر. لا عيون ازواجهم هتبقى قاصرة يعني ايه ؟ يعني الواحد جمال زوجته هيخلي بصره يتغض غصب عنه هو مش محتاج. بص خلاص
اللي جاي يبص على حد الدنيا الرجالة بتغض بصرها خوفا من الله لكن في الجنة جمال زوجاتهم ما فيش خوف من الله في الجنة. جمال زوجاتهم هيخليهم مش محتاجين يبصوا لحد. خلاص مش عايز يبص غير على
امراض بس ده كلام مش واقعي. ليه؟ لان لو كانوا كلهم على نفس درجة الجمال ينفع. لكن اكيد في واحدة اجمل من واحدة تانية فلو في اختلاف في مستوى الجمال يبقى هيبقى في دافع للنزر لأ اتراب يعني ايه اتراب؟ اتراب يعني كله
نفس الدرجة من الجمال قل له على نفس الدرجة وعندهم قاصرات الطرف اتراب. ما معنى اتراب؟ يعني التراب ايضا معناها انهم على نفس الدرجة ومتساويين مع الرجال فالجنة مش للرجالة. الجنة للرجالة وللنساء
متساويين مع الرجال في المتعة وفي النعيم وكل شيء الجنة ما هياش مكان لامتاع الرجل. لا خلاص. الموضوع ده كان في الدنيا. ان المرأة تبقى اداة بتاع الرجل لا ده كان في الدنيا. هنا في الجنة
النساء والرجال اتراب متساويين تماما وان كانوا مختلفين. لكنهم اتراب تلاتة وخمسين هذا ما توعدون ليوم الحساب اهو ده اللي ربنا بيوعدكم به يا صابرين يا مؤمنين يا موحدين يا اللي ما بتخافوش غير منه هو بس
يا اللي بتقفوا مع الحق مهما كانت التضحيات يا اللي بتقفوا ضد الباطل مهما كانت المخاطر. هذا ما توعدون ليوم الحساب. هو ده ايه رأيكم بقى الواحد دماغه هتلف يا جماعة
معقول ونقعد كده يعني يعني على طول ولا بعد مدة النعيم ده هيقل شوية او يخلص اي متعة في الدنيا بتنتهي بعد وقت معين لأ كل فيلم حلو له نهاية يعني في الاخر
القرآن قرا اللي في دماغك ورد عليك اقرا اربعة وخمسين. ان هذا لرزقنا ما له من نفاذ. نعيم ربنا في الجنة رزق ما لوش نفاد ما بينفدش ما بينتهيش ولا يمل منه الانسان ابدا
طيب حاجة رائعة ده حسن المئاب. هل فيه شكل تاني من المئاب؟ اه طبعا. ده فيه مآب بقى منيل. ربنا يبعده عننا اقرا بقى خمسة وخمسين هذا وان للطاغين لشر مآب
اوف ايه بقى شر المئاب ده ؟ كمل ايه من ستة وخمسين وانت تعرف جهنم يصلونها فبئس المهاد هذا فليذوقوه حميم وغساق واخر من شكله ازواج هذا فوج مقتحم معكم. لا مرحبا بهم. انهم لصالح انهم صالوا النار
قالوا بل انتم لا مرحبا بكم. انتم قدمتموه لنا فبئس القرار قالوا ربنا من قدم لنا هذا فزده عذابا ضعفا في النار وقالوا ما لنا لا نرى رجالا كنا نعدهم من الاشرار
اتخذناهم سخريا ام زاغت عنهم الابصار ان ذلك لحق تخاصم اهل النار ده بقى الاستقبال بتاع الطغاة. الطاغين المستكبرين الظالمين المجرمين الخائنين اللي خانوا امتهم وخانوا دينهم اقرا معي واحدة واحدة بقى من خمسة وخمسين. خلينا نتسلى به شوية بقى
هذا وان للطاغين لشر مآب شر استقبال وشر نصير ايه بقى اقرا الستة وخمسين جهنم يصلونها فبئس المهاد قصاد جنات عدن المفتحة الابواب في الاية الاية ايات حسن المآب دول بقى عندهم جهنم يصلونها. فبئس المهاد. قصاد جنات عدن. جهنم يصلونها
فبئس المهاد. ما فيش مهاد. مهاد يعني مكان مجهز للنوم. ما فيش مكان للنوم اسوأ من كده اقرا سبعة وخمسين. هذا فليذوقوه حميم وغساق. يلا قصاد الفاكهة والشراب اللي في الجنة دول عندهم ايه
الطغاة والخونة عندهم ايه ؟ حميم حميم يعني ماء مغلي بيشوي الوجوه. يعني يعني ايه يشوي الوجوه يعني الواحد يقرب كده الحرارة قبل ما يلمس بوق قبل ما يشرب. الحرارة تشوي الوش. تشويه
حميم بيقطع الامعاء لما ينزل فيها ايه كمان؟ لأ لأ مش ميه بس وغساق الغساق هو مشروب الصديد اللي بينزل من جروح اهل النار ده اللي مخلوطة بدم بس مش اول ما تنزل منهم لأ بتقعد شوية في الزبالة تتخمر وتنتن وتبقى ريحتها منتنة
الغساق هو الصديد المنتن حاجة تخلي الواحد يجيب اللي في بطنه. حاجة قرف والجنة فيها فاكهة فيها تنوع طب والنار ما فيش فيها مشروبات متنوعة؟ لا ازاي؟ فيه متنوع. هو انت فاكر مجرد حميم وغساق؟ لا لا لا فيه مشروبات متنوعة. بس من رحمة
ربنا ما وصفها لناش كفاية علينا بس وصف الحميم والغساق الواحد بطنه قلبت اقرا تمانية وخمسين واخر من شكله ازواج. ومشروبات تانية بقى من شكلها ازواج. ازواج يعني انواع في مشاريب تانية ليها مذاقات مختلفة وروائح كريهة مختلفة
بس من رحمة ربنا مش مهم نعرف بقى هي ايه كل واحد بطنه قلب تقول رضا طيب تعالوا نضحك عليهم شوية بقى نبص كده ونتفرج عليهم عشان نشوف المنزر عندهم عامل ازاي
وحالتهم النفسية عاملة ازاي اربعة وستين ان ذلك لحق تخاصم اهل النار الكاميرا القرآنية هتدخل النار دلوقتي وتفرجنا تنقل لنا واحنا برة انقل لنا خناقة من جوة جهنم. يلا نتفرج
اقرا معي تسعة وخمسين هذا فوج مقتحم معكم. لا مرحبا بهم انهم صالوا النار قالوا بل انتم لا مرحبا بكم. انتم قدمتموه لنا فبئس القرار قالوا ربنا من قدم لنا هذا فزده عذابا ضعفا في النار
مجموعات قاعدة بتتعزب وبتشرب القرف بقى اللي احنا سمعناه دوا وبتاكل قرف وبتتشوي ومرة واحدة لقوا فوج جديد داخلين جري بيقتحموا النار. يعني بيتزقوا وبيترموا جوة النار فمصدرهم للناس اللي جوة انهم داخلين بيقتحموا النار
البقرة بقى تسعة وخمسين. غالبا الملائكة هي اللي بتقول للناس اللي جوة النار هذا فوج مقتحم معكم. الملايكة بتقول للي جوة النار يلا فيه فوج جديد داخل مقتحم معكم اهو
جديد داخل بسرعة يلا هيبقوا معكم. يلا عيشوا بقى حياتكم معهم فالناس اللي في النار بيقولوا عن الفوج الجديد اللي داخلين بسرعة دول جاتهم خيبة. ما فيش ترحيب بهم لا مرحبا بهم. هم داخلين فين يعني
داخلين يتشقوا في النار. لا مرحبا بهم انهم صالوا النار مين سمعهم بقى اللي داخلين فاللي داخلين دول راحوا رادين عليهم الفوج الجديد اقرا ستين. قالوا بل انتم لا مرحبا بكم. انتم قدمتموه لنا فبئس القرار. اتردوا لمين
دول الاتباع اللي اتبعوهم اتاري اللي موجودين من الاول دول دول القادة دخلوا الاول النار. وبعد كده دخل عليهم الاتباع اللي اتبعوهم في الدنيا وكانوا بيقلدوهم في طريقة لبسهم وطريقة مش عارف ايه وفي الزلم بتاعهم والكلام ده كله
كانوا بينفزوا اوامرهم في الدنيا ويزلموا ويقتلوا ويعملوا فلما لاقوهم بيتقال عليهم لا مرحبا بهم انهم صالوا النار. راحوا رادين عليهم قالوا بل انتم لا مرحبا اقرا ستين. قالوا بل انتم لا مرحبا بكم
انتم قدمتموه لنا فبئس القرار. بتتكلموا علينا وتقولوا لا مرحبا بهم. ده انتم اللي لا مرحبا بكم هو مين اللي جابنا كلنا هنا؟ انتم اللي جبتونا. انتم اللي قدمتم العزاب ده لنا
ستين. قالوا بل انتم لا مرحبا بكم. انكم قدمتموه لنا فبئس القرار بئس. هو فيه اسوأ من كده قرار. قرار يعني مكان للاستقرار هم جايين يستقروا اصلهم هم مش ماشيين
وبعدين ابتدوا يدعوا ربنا بقى عليهم الاتباع بيدعوا ربنا على القادة بيقولوا ايه ؟ بيدعوا ربنا في النار واحد وستين. قالوا ربنا من قدم لنا هذا فزده عذابا ضعفا في النار
مش ربنا قال ان فرعون وهامان وجنودهما كانوا خاطئين فالجنود اللي بيؤمروا انهم يظلموا ويقتلوا ويعزبوا. الجنود الاتباع لما يدخلوا النار هيدعوا ربنا على القادة على فرعون وهامان واللي زيهم
يا رب لو مش هتطلعنا من النار وتسامحنا لاننا يعني آآ غلطنا على الاقل يا رب اعمل فرق في درجة العزاب بينا وبينهم ضاعف العزاب على القادة اللي كانوا السبب في دخولنا هنا
قالوا ربنا يقرا واحد وستين قالوا ربنا من قدم لنا هذا فزده عذابا ضعفا في النار دايما تجد في القرآن الاتباع بيدعو على اللي اتبعوهم على القادة. ان ربنا يزود العزاب بتاعهم
لكن هل ربنا هيعمل كده لا يوجد اي شيء يقول ان ربنا هيضاعف العزاب على القادة. ابدا ما فيش حتى ربنا قال لكل ضعف كل واحد فيكم هيتضاعف عليه كلكم
مين قال ان الاتباع اقل جرما من القادة. مين قال ده مش حقيقي ما فيش زالم بيزلم لوحده لازم بمساعدة اللي حواليه اللي نفزوا اوامره في صورة سبق كان واضح جدا الحوار ده بينهم
ربنا بيقول يقول الذين استضعفوا للذين استكبروا لولا انتم لكنا مؤمنين فاكرين الحوار ده ؟ لما الاتباع قالوا للقادة بيلوموهم بقى في النار ان لولاهم كان زمانهم مؤمنين. فالقادة قالوا لهم ايه ؟ ما تتعيشوش بقى في دور الضحية. قال الذين استكبروا
للذين استضعفوا انحن صددناكم عن الهدى بعد اذ جاءكم بل كنتم قوما مجرمين. بل كنتم مجرمين. انتم اللي كنتم مجرمين وكان عندكم اصلا استعداد للكفر. وده حقيقي فاحنا اللي صديناكوا يلا يا ابني انت وهو من هنا انت انتم اصلا مستعدين للاجرام. انتم لو كنتم مكانك كنتم بقيتم اسوأ مننا وده حقيقي
فبعد بقى مشهد القاء كل فريق اللوم على الاخر ده هيسألوا بعض عن المؤمنين بقى. هم فين؟ اقرا اتنين وستين وتلاتة وستين معي وقالوا ما لنا لا نرى رجالا كنا نعدهم من الاشرار. اتخذناهم سخريا ام زاغت عنهم الابصار. هو احنا ليه مش شايفين ناس كنا فاكرينهم
وارهابيين وتجار دين والكلام ده. اقرا اتنين وستين. وقالوا ما لنا لا نرى رجالا كنا نعدهم من الاشرار. هو احنا كنا منهم غلط اصلا وهم طلعوا كويسين ولا ايه ولا هم موجودين معنا بس احنا مش شايفينهم
اتخذناهم سخريا يعني كان غلط ان احنا نسخر منهم وهم كويسين ام زاغت عنهم الابصار ولا هم موجودين في النار بس احنا مش شايفينهم ويعني مش شايفهم بازن الله ربنا ينجينا منهم في الدنيا والاخرة. وربنا يحفظنا منهم ومن شرورهم وينصرنا عليهم يا رب. اقرا اربعة وستين. ان ذلك لحق تخاصم اهلك
النار اية بتختتم مشهد تخاصم اهل النار ان ذلك لحق فعلا هيحصل وهتشوفوا ان اهل النار هيتخاصموا. اللهم اجرنا جميعا من النار يا رب العالمين ببركة القرآن العظيم. ونتوقف هنا الليلة
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على
ربنا. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك
اعين كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا. اللهم بحق كل حرف في كتابك تلوناه او تدبرناه. اكفنا واهلينا شر
كل من يكيد لنا ولهم. واحفظنا واياهم من شرورهم. ونجعلك اللهم في نحورهم. فانت الوكيل ولا حول ولا قوة الا بك. اللهم بحق كل بحرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم وانصر من نصرهم. واخذل من خذلهم
المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة في سبيلك. ومن كان منا او من احبابنا او من اخواننا او من اخواتنا او من مشايخنا او من
علمائنا او من اصحاب الحقوق علينا حاملا له او مريضا به. فالبسه ثوب الصحة والعافية عاجلا غير اجل. ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت عن دعوتك وتعادت على نصرة شريعتك. فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض
بالايمان بك وجميل التوكل عليك. واحييها يا ربنا بمعرفتك. وامتها يا مولانا على الشهادة في سبيلك. انك نعم المولى ونعم النصير والسلام عليكم ورحمة الله وبركاته. ونراكم غدا باذن الله في نفس هذا الموعد
ان كنا من اهل الدنيا